TNP ยิ้มแก้มปริ! กำไร Q3/59 โต 82% หลังรายได้จากการขายเพิ่มขึ้น
TNP ยิ้มแก้มปริ! กำไร Q3/59 โต 82% มาที่ 13.96 ลบ. จากปีก่อนกำไร 7.68 ลบ. หลังรายได้จากการขายเพิ่มขึ้น ขณะที่ช่วง 9 เดือนแรกกำไร 38.87 ลบ. โต 73% จากปีก่อน 22.44 ลบ.
3 พ.ย. 2559

บริษัท ธนพิริยะ จำกัด (มหาชน) หรือ TNP รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 13.96 ล้านบาท หรือมีกำไรสุทธิ 0.02 บาทต่อหุ้น เพิ่มขึ้น 82% จากช่วงเดียวกันของปีก่อนที่มีกำไรสุทธิ 7.68 ล้านบาท หรือมีกำไรสุทธิ 0.01 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายและบริการจำนวน364.90 ล้านบาท เพิ่มขึ้นจากงวดเดียวกันเมื่อปีก่อนจำนวน 37.85 ล้านบาท มาจากการเปิดสาขาอย่างต่อเนื่องตามแผนที่บริษัทได้วางไว้ และการเติบโตของยอดขายสาขาเดิม
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ38.87 ล้านบาท หรือ 0.05 บาทต่อหุ้น เพิ่มขึ้น 73% จากช่วงเดียวกันของปีก่อนที่มีกำไรสุทธิ 22.44 ล้านบาท หรือ 0.04 บาทต่อหุ้น